

Согласно одлуката за утврдување на критериумите за субвенционирање на граѓаните од  општина Пробиштип за набавка на велосипеди, арх. бр. 26-682/19 од 27.05.2026 донесена од страна на Советот на општина Пробиштип и согласно Програмата за локален економски развој  на Општина Пробиштип за 2026 година  бр. 26-1101/26 од 09.12.2025 година, Градоначалникот на општина Пробиштип објавува:


ЈАВЕН ПОВИК

За субвенционирање на граѓаните на Општина Пробиштип за набавка на велосипеди за 2026 година


1. Опис на јавниот повик
Општина Пробиштип, со цел да ги стимулира жителите на општина Пробиштип (домаќинствата) ќе надомести дел од трошоците направени при набавка на велосипеди купени во 2026 година, и тоа во висина од 40% од вредноста на велосипедот, но не повеќе од 4000 денари со вклучен персонален данок на доход.

Субвенционирањето  на граѓаните жители на општина Пробиштип за набавка на 
велосипеди ќе се финансира од Буџетот на општина Пробиштип за 2026 година од ПРОГРАМАТА ЗА  ЛОКАЛЕН  ЕКОНОМСКИ РАЗВОЈ  НА ОПШТИНА ПРОБИШТИП ЗА 2026 ГОДИНА, Подпрограма за заштита на животната средина, со вкупна вредност за субвенционирање по оваа мерка која изнесува 50.000денари со вклучени средства за исплата на персонален данок.
Субвенционирањето ќе се врши во рамките на планираните буџетски средства по принцип ,,прв дојден–прв услужен“,.
Исплатата на субвенцијата ќе се врши врз основа на донесено Решение од Градоначалникот на општина Пробиштип.

2. Право на учество на јавниот повик
Право на учество за субвенционирање на дел од средствата за купување на велосипед имаат физички лица кои се жители на општина Пробиштип и кои ги исполнуваат следниве услови:
· да е полнолетен жител на општина Пробиштип,
· велосипедот  да е купен во тековната година за која е распишан јавниот повик, се до завршување на јавниот повик,  односно исцрпување на средствата од Буџетот на општина Пробиштип за субвенционирање на велосипеди,
· да нема искористено субвенции од кој било извор во Република Северна Македонија за набавка на велосипед,
· да има платено данок на имот за станбениот објект во кој живее, заклучно со годината за која е распишан јавниот оглас,
· само едно лице од домаќинството може да поднесе барање за добивање надоместок исклучиво за набавка на еден велосипед.


3. Потребни документи за учество на Јавниот повик
Барателот за исполнување на условите од јавниот повик, со барањето ги доставува следниве документи:

· пополнет образец за јавниот повик за доделување на субвенциии за набавка на велосипед, 
· доказ дека е жител на општина Пробиштип, што се докажува со фотокопија од лична карта 
· доказ за набавка на велосипед и тоа фискална сметка или фактура и извод од банка за извршена уплата или Договор за плаќање на рати со прилог за платена прва рата (во оригинал или копија заверена на нотар),
· фотографија од набавениот велосипед,
· фотокопија од трансакциска сметка,
· потврда за платен данок на имот за станбениот објект за тековната година,
· изјава заверена кај нотар дека нема користено субвенции од кој било извор во Република Северна Македонија за набавка на велосипед.


4.  Начин на пријавување на Јавниот повик
Барањата за субвенционирање за набавка на велосипед со другата документација во прилог се доставуваат во затворен плик до „Комисија за спроведување на постапката за субвенционирање на граѓаните за набавка на велосипед“ во архивата на општина Пробиштип, на адреса ул. Јаким Стојковски, бр. 1 Пробиштип, секој работен ден од 07:30 до 15:30 часот. На пликот треба да е наведено: „Јавен повик за субвенционирање на граѓаните за набавка на велосипед“.
Архивта на општина Пробиштип примените барања ќе ги евидентира со точно време на поднесување (датум, час и минута), заради воспоставување редослед по кој ќе се разгледуваат барањата.
Образецот на барање и образецот на изјава ќе бидат достапни на веб страницата на општина Пробиштип www.probistip.gov.mk и во архивата на општина Пробиштип.

5. Начин на одобрување
Одобрување на субвенцијата за набавка на велосипед за граѓаните на општина Пробиштип ќе го врши Комисија која има право да врши увид на лице место.
Одобрувањето на субвенцијата за набавка на велосипед за граѓаните од општина Пробиштипп ќе се врши на принцип „прв дојден – прв услужен“.

6. Јавен повик
Сите заинтересирани граѓани ќе можат да бараат субвенција за набaвка на велосипед откако ќе биде распишан јавен повик за тековната година и ќе трае до крајот на месец ноември тековната година, односно до искорисување на редвидените средства  и истиот ќе биде објавен на огласна табла во општина Пробиштип, на веб страницата на општина Пробиштип, на фејсбук профилот на општина Пробиштип и на локалните медиуми.

7. Комисија
Јавниот повик за субвенционирање за набaвака на велосипед го распишува Комисија формирана од Градоначалникот.
Комисијата има задача:
· да ги разгледа пристигнатите барања и документацијата дадена во прилог со цел да утврди дали истите се комплетни и уредни,
· да изврши теренски увид кај сите баратели кои имаат доставено уредна и комплетна документација за да утврди дека ги исполниле условите од Јавниот повик, или да побара од барателот да го достави набавениот велосипед на одредена локација за увид,
· да достави листа на податоци за лицата кои ги исполнуваат условите за користење на субвенција за велосипед,

8. Исплата на средствата
Исплатата на одобрените средства ќе се врши сукцесивно, според редот на пристигнати барања, по принципот „прв дојден-прв услужен“, по претходно донесено решение за усвојување на барањата од страна на градоначалникот на општина Пробиштип.
Градоначалникот на општина Пробиштип на предлог на Комисијата донесува решение за исплата на субвенцијата за елосипед за лицата кои ги исполниле условите од Јавниоот повик, а во случај на неусвојување на барањето на предлог на Комисијата, дава писмено известување за одбивање на барањето.

Одобрил: Јованка Данева

